**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**Serviciul Public Administraţia Domeniului Public Soós Zoltán**

*Serviciul siguranța circulației,*

*transport rutier și transport local*

**Nr. 70.929 / 9890 / 19.09.2022**

**REFERAT DE APROBARE**

**privind aprobarea unor facilități/gratuități la transportul public în comun**

**pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș**

1. Având în vedere obligativitatea asumată de autoritatea locală de îndeplinire a serviciului de transport public pe raza Municipiul Târgu Mureș și furnizarea de servicii de transport pentru toate categoriile sociale de călători, respectiv oferirea de facilități și gratuități pentru diferite categorii sociale, prin HCL 330/2019 a fost aprobat Contractul de delegare a gestiunii serviciului de transport public local cu nr. 75072/2019.

În acest sens categoriile de pasageri care beneficiează de gratuități și reduceri la transportul în comun sunt:

* Veteranii de război, deportați etc, conform Decretul Lege nr. 118/1990, Legea 44/1994 beneficiează de gratuitate
* Văduve de veterani de război, conform Legii nr. 44/1994, beneficiează de gratuitate
* Revoluționarii, conform Legii nr. 341/2004, beneficiează de gratuitate
* Elevii și studenții beneficiează de gratuitate
* Pensionarii până la 55 de ani beneficiează de reducere de 50% conform HCL 43/2008
* Pensionarii peste 55 de ani beneficiează de gratuitate conform HCL 43/2008
* Persoanele cu handicap, persoanele nevăzătoare și însoțitorii acestora beneficiează de gratuitate conform Legii nr. 448/2006
* Donatorii onorifici de sânge beneficiează de gratuitate conform H.C.L. nr. 153/30.07.2020.

Vizând faptul că de la modificarea și completarea Hotărârii Consiliului Local nr. 43/2008 privind acordarea de înlesniri la transportul urban de calatori pentru pensionarii din Târgu Mureș punctul de pensie s-a majorat, este necesar a aproba cresterea valorii de 2800 lei(inclusiv) reprezentând plafonul maxim al pensiei până la care cetățenii municipiului Târgu Mureș beneficiază de abonament de calatorie gratuit la transportul public de calatori.

Finanțarea cheltuielilor pentru categoriile de persoane beneficiare de facilități pentru transportul public local de persoane pe raza adminitrativ teritorială a municipiului Târgu Mureș se asigură de la bugetul local al municipiului Târgu Mureș potrivit art. 15 alin. (1) şi (2) şi ale art. 17 din Normele – cadru din 12 decembrie 2007 privind stabilirea, ajustarea şi modificarea tarifelor pentru serviciile de transport public local de persoane, aprobate prin Ordinul nr. 272/2007 emis de preşedintele Autorităţii Naţionale de Reglementare pentru Serviciile Comunitare de Utilităţi Publice: „Art.15 (1) *Acoperirea financiară a costului călătoriilor efectuate de persoanele care beneficiază, potrivit legii, de gratuitate la legitimaţiile de călătorie individuale se asigură din bugetul de stat, din bugetele locale sau din bugetele altor instituţii stabilite prin lege. (2) Acoperirea influenţelor financiare rezultate din reduceri de tarif la legitimaţiile de călătorie individuale pentru serviciul de transport public local de persoane, aprobate pentru anumite categorii de persoane de către autorităţile administraţiei publice locale implicate, sau acoperirea diferenţelor dintre costurile înregistrate de operatorul de transport public local de persoane/transportatorul autorizat pentru efectuarea serviciului şi sumele efectiv încasate ca urmare a vânzării legitimaţiilor de călătorie individuale se asigură din bugetele locale ale comunelor, oraşelor, municipiilor sau ale judeţelor, după caz, sub formă de compensaţii financiare, până la nivelul acoperirii cheltuielilor totale suportate de operator pentru îndeplinirea obligaţiilor de serviciu public plus un profit rezonabil.”*

Creșterea prețurilor în toate domeniile vieții economico-sociale si în special al prestărilor de servicii, are consecințe nefavorabile asupra costului vieții pentru toate categoriile de persoane, ceea ce impune identificarea unor soluții pe plan local pentru asigurarea unei bune protecții sociale pentru toate categoriile sociale.

Pe de altă parte pentru a reduce nivelul de poluare în oraș și de a încuraja folosirea mijloacelor de transport în comun, în detrimentul deplasării cu mașinile personale, propunem măsurade oferire de gratuitate la servicii de transport pentru toate categoriile de pasageri în zilele de sâmbătă și duminică.

În contextul celor menționate și având în vedere modificările legislative survenite supunem aprobării Consiliului Local proiectul de hotărâre anexat.

1. Având în vedere necesitatea asigurării continuității Serviciului de Transport Public Local, precum și respectarea obligațiilor asumate ca urmare a semnării contractului de delegare a gestiunii nr. 75075/29.11.2019, luând în considerare totodată importanța menținerii standardelor si a cerințelor de siguranță și securitate prevăzute în contractul sus menționat, respectiv în concordanță cu legislația europeană si națională, în conformitate cu necesitățile serviciului de transport, cu acordul Operatorului de transport delegat S.C. Transport Local S.A, propunem modificarea următoarelor articole al contractului menționat:

II.1 ”Art. 9.4. Operatorul are obligația de a întocmi și trimite factura pentru plata Compensației în termen de 5 zile de la semnarea Raportului lunar de constatare. Autoritatea Contractantă are obligația de a plăti Compensația Operatorului în termen de 30 de zile de la **primirea** facturii de către acesta din urmă.” - înlocuind termenul emiterea cu primirea.

II.2”Art. 9.14 Părțile vor datora penalități de întârziere în cuantum de **0.01 %** din suma datorată, pentru fiecare zi de întârziere, în cazul în care nu virează la timp sumele datorate stabilite conform prezentului Contract” – înlocuind 0,1 % ( eroare de redactare) cu 0,01%.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

*Întocmit,*

*insp. Tomoiagă Tunde*

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

**Proiect**

(nu produce efecte juridice)\*

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**PRIMAR**

**Soós Zoltán**

**HOTĂRÂREA nr. \_\_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea unor facilități/gratuități la transportul public în comun**

**pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș**

***Consiliul local municipal Târgu Mures, întrunit în şedinţă ordinară de lucru****,*

**Având în vedere:**

* Referatul de Aprobare nr. 70.929 / 9890 / 19.09.2022 iniţiat de Primar prin Serviciul Public Administraţia Domeniului Public –Serviciul siguranța circulației, transport rutier și transport local,privind aprobarea unor facilități/gratuități la transportul public în comun pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș;
* Raportul de specialitate al Direcției juridice contencios administrativ și administrație publică locală;
* Raportul de specialitate al Direcției Economice;
* Raportul comisiilor de specialitate din cadrul Consiliului local municipal Târgu Mureș;

**În conformitate cu prevederile:**

* art. 3. din Regulamantul (CE) nr. 1370/2007 al parlamentului European și al Consiliului din 23 octombrie 2007, privind serviciile publice de transport feroviar și rutier de călători,
* art.16, art.17, art.43 din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;
* art. 7 al Legii nr.52/2003 privind transparenţa decizională în administraţia publică, republicată, cu modificările şi completările ulterioare;
* art.5, art 17 din Ordinul A.N.R.S.C. nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările și completările ulterioare;
* H.C.L.M. nr. 330/28.11.2019 privind atribuirea directă a gestiunii serviciului de transport public local de persoane cu autobuze,efectuat prin curse regulate în Municipiul Târgu Mureș,către S.C. Transport Local S.A.;
* H.C.L.M. nr. 153/30.07.2020 privind aprobarea decontării sumelor reprezentând gratuitatea transportului urban persoanelor cu handicap, asistenților personali ai acestora, însoțitorilor persoanelor cu handicap în prezența acestora precum și a donatorilor de sânge, în Municipiul Târgu Mureș, de către Direcția de Asistență Socială Târgu Mureș.

**În temeiul** art. 129 alin.1, alin.2 lit. b, şi alin.7 lit.n ale art. 139 alin.1 , art. 196 alin. 1 lit. a, din O.U.G. nr. 57/2019 privind Codul Administrativ,

**H o t ă r ă ş t e**

**Art.1.**

1. Se aprobă acordarea unor facilități/gratuități la transportul public în comun pentru diferite categorii sociale și persoane cu domiciliul în Târgu Mureș după cum urmează:
2. Persoanele vârstnice definite conform Art. 1 alin. (4) din Legea nr. 17/2000 și pensionarii ale căror venituri nu depășesc suma de 2800 lei pe lună beneficiază de gratuitate;
3. Persoanele vârstnice, veteranii de război, deportați, deținuți politici sau revoluționari cu domiciliul în Târgu Mureș și soțiile acestora care au calitatea de întreținut deoarece nu au venituri proprii beneficiază de gratuitate;
4. Pensionarii până la 55 de ani ale căror venituri nu depășesc suma de 2800 lei pe lună beneficiează de reducere de 50%;
5. Elevii și studenții beneficiează de gratuitate;
6. Persoanele cu handicap, asistenții personali ai acestora, însoțitorii persoanelor cu handicap în prezența acestora, precum și persoanele nevăzătoare,asistenții personali ai acestora și însoțitorii persoanelor nevăzătoare în prezența acestorabeneficiează de gratuitate;
7. Donatorii onorifici de sânge beneficiează de gratuitate, în conformitate cu H.C.L.M. nr. 153/30.07.2020.
8. Pentru acordarea facilităților prevăzute la Art. 1 se eliberează, la cerere, un abonament valabil pe toate liniile sau pe o singură linie.
9. Abonamentele eliberate pentru persoanele vârstnice nu sunt valabile în intervalului orar 6,30 - 8,30, de luni până vineri, excepție care nu se aplică pe perioada vacanței de vară a elevilor.

**Art. 2.**Se aprobă acordarea gratuității la serviciile de transport pentru toate categoriile de pasageri în zilele de sâmbătă, duminică și sărbători legale .

**Art. 3.**Cu data intrării în vigoare a prezentei hotărâri își încetează aplicabilitatea orice dispoziții contrare de acordare a unor facilități/gratuități la transportul public în comun.

**Art. 4.**

**(1)** Se aprobă încheierea unui act adițional adițional la contractul de delegare a gestiunii nr. 75075/29.11.2019, încheiat cu operatorul de transport S.C. Transport Local S.A., conform modelului prezentat în Anexa I la prezenta hotărâre.

(2) Se mandatează Primarul Municipiului Târgu Mureș, Soós Zoltán, să semneze în numele și pe seama Consiliului Local actul adițional specificat la alin. (1), în calitatea sa de conducător al serviciilor publice de interes local.

(3) Acordarea facilităților prevăzute în prezenta hotărâre va intra în vigoare ulterior adoptării prezentei, după semnarea actului adițional specificat la alin. (1).

**Art. 5.** Cu aducerea la îndeplinire a prevederilor prezentei hotărâri, se încredinţează Executivul Municipiului Târgu Mureş prin Serviciul Public Administraţia Domeniului Public, Directia Economică, Direcția de Asistență Socială Târgu Mureș si S.C. Transport Local S.A.

**Art. 6.** În conformitate cu prevederile art. 252, alin. (1), lit. c) şi art. 255 din O.U.G. nr. 57/2019 privind Codul Administrativ, precum şi ale art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**Art. 7.** Prezenta hotărâre se comunică Serviciului Public Administraţia Domeniului Public, Directiei Economice, Direcției de Asistență Socială Târgu Mureș și S.C. Transport Local S.A.

**Viza de legalitate**

**Secretarul General al Municipiului Târgu Mureş,**

**BÂTA ANCA VOICHIŢA**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**